Brown toimi televisioidun pokeriturnauksen "Ultimate Poker Challengen" juontajana. Brown sijoittui rahasijoille useissa World Series of Poker -turnauksissa: vuonna 2002 hän oli kolmas $1,500 Omaha hi-lo split -turnauksessa, vuonna 2004 toinen Ted Forrestin jälkeen $1,500 seven-card stud -turnauksessa ja toinen vuoden 2005 $2,000 seven-card stud hi-lo -kilpailussa. Vuonna 2005 hän oli kolmas WSOP:n oheiskilpailussa (World Series of Poker circuit event) Chris Fergusonin ja Prahlad Friedmanin jälkeen. Hän oli saman tapahtuman finaalipöydässä myös vuonna 2006. Vuoden 2007 WSOP:ssa Brown menestyi mainiosti vaikkei voittanutkaan yhtään turnausta. Hän saavutti kahdeksan rahasijaa, joista kaksi oli finaalipöytäsijoituksia. World Championship No-Limit 2–7 Draw Lowball w/Re-Buys -turnauksessa hän hävisi lopun kaksinpelissä Erik Seidelille ja ansaitsi 324 777 dollaria.